**יוני 2025**

**מידע חשוב לנרשמים- שנה"ל תשפ"ו :**

**ספרי לימוד**

**פרויקט השאלת ספרים**
בחטיבת אילן רמון פועלת תוכנית להשאלת ספרים. על מנת להשתתף בתוכנית זו, על התלמיד/ה להחזיר את ספרי הלימוד של כיתה ו' בבית הספר היסודי (גם אם נרכשו באופן פרטי)ולקבל אישור על החזרת הספרים – את האישור יש להביא ביום חלוקת הספרים.

**עלות ההשתתפות בפרויקט הינה 280 ₪. את התשלום יש להביא במזומן/ המחאה בלבד ביום ראשון 25.8.25 בין השעות 09.00-13.00 (יום חלוקת ספרי הלימוד).**

**רכישה עצמאית** - ניתן לרכוש את ספרי הלימוד לשנה"ל תשפ"ו באופן עצמאי – רשימת ספרי הלימוד תתפרסם באתר ביה"ס במהלך חודשי הקיץ.

**תלבושת אחידה**

בחטיבת אילן רמון, כבשאר חטיבות הביניים בעיר, נהוגה מדיניות תלבושת אחידה (חולצה בעלת צווארון v או צווארון עגול ,חלקה ועליה מודפס סמל בית הספר).

ניתן לרכוש חולצות בית ספר במגוון צבעים. נבקשכם להצטייד בחולצה לבנה אחת לפחות לטובת טקסים ואירועים שונים. התלמידים מתבקשים להגיע בחולצות בית הספר כבר ביום הגיבוש, ובחולצה לבנה ליום הלימודים הראשון.

**השכרת תאי אחסון ( לוקרים )**

בחטיבת אילן רמון קיימים תאי אחסון (לוקרים) לטובת תלמידי בית הספר. השכרת הלוקר מתבצעת אך ורק דרך לוקר אמבין. הרישום להשכרת לוקרים ייפתח באמצע אוגוסט , אנא עקבו באתר על המועד המדויק.

לשימושכם מצ"ב קישור לכתובת האתר <https://www.lockerim.co.il/>

**מקצועות בחירה**

בבית ספרנו מתקיים קמפוס מקצועות בחירה הפועל מזה 9 שנים. בסוף כל שנה הורי החטיבה מקבלים החלטה על המשך התוכנית בשנת הלימודים הבאה (על מנת שנוכל להיערך בהתאם). מדובר בתוכנית מסובסדת במימון משותף של בית הספר והורי החטיבה. תלמיד שלא ייקח חלק בתכנית יקבל מענה לימודי חלופי.

כחלק ממערכת השעות השבועית תינתן לתלמידים אפשרות להיחשף לעולם תוכן ייחודי הקרוב ללבם בו יבחרו להעמיק את ידיעותיהם.

**היכרות וגיבוש**

1. **20/21/24/25.8.25** תערכנה שיחות אישיות עם המחנך/ת ( הורה וילד/ה )

בעת פרסום כיתות האם תתבקשו לשבץ עצמכם לשיחה אישית בקישור המיועד לכך.

1. **אסיפת הורים: ביום שני 25.8.25 בשעה 19:45** נקיים בבית הספר פגישת היכרות של ההורים עם החטיבה. במהלך הערב יציג מנהל בית הספר את מדיניות בית הספר, היערכות ותוכניות לקראת שנה"ל תשפ"ו ואת בעלי התפקידים. בהמשך הערב תערכנה אספות כיתתיות עם מחנכי הכיתות.
2. **ביום רביעי 27.8.25 בין השעות 08.30-10.30** נקיים בבית הספר יום גיבוש לתלמידי שכבה ז'. ליום הגיבוש יש להגיע עם חולצת בית הספר ולהצטייד בכלי כתיבה, מחברת, מספריים, דבק, טושים צבעוניים, אוכל ושתייה.

 מתרגשים לקראת בואכם,

 צוות חטיבת אילן רמון